CELEX: 41995D0510
Language: el
Date: 1995-12-04 00:00:00
Title: 95/510/ΕΚΑΧ: Απόφαση των αντιπροσώπων των κυβερνήσεων των κρατών μελών που συνήλθαν στα πλαίσια του Συμβουλίου της 4ης Δεκεμβρίου 1995 για την αναστολή, έναντι της Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο), της απόφασης 93/235/ΕΚΑΧ

Avis juridique important

|

41995D0510

95/510/ΕΚΑΧ: Απόφαση των αντιπροσώπων των κυβερνήσεων των κρατών μελών που συνήλθαν στα πλαίσια του Συμβουλίου της 4ης Δεκεμβρίου 1995 για την αναστολή, έναντι της Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο), της απόφασης 93/235/ΕΚΑΧ  

Επίσημη Εφημερίδα αριθ. L 297 της 09/12/1995 σ. 0003 - 0003

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ  ΣΥΜΒΟΥΛΙΟΥτης 4ης Δεκεμβρίου 1995για την αναστολή, έναντι της Ομοσπονδιακής Δημοκρατίας της  Γιουγκοσλαβίας (Σερβία και Μαυροβούνιο), της απόφασης 93/235/ΕΚΑΧ(95/510/ΕΚΑΧ)ΟΙ  ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ ΠΟΥ  ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, Έχοντας υπόψη: την κοινή θέση της 4ης Δεκεμβρίου 1995 που καθορίστηκε από το Συμβούλιο βάσει του άρθρου Ι.2 της  συνθήκης για την Ευρωπαϊκή Ένωση, όσον αφορά την αναστολή των περιορισμών στις συναλλαγές με την  Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο) και με το σερβοβοσνιακό τμήμα,  όπως αποφασίσθηκε στο ψήφισμα αριθ. 1022 (1995) του Συμβουλίου Ασφαλείας των Ηνωμένων Εθνών, Εκτιμώντας: ότι το Συμβούλιο Ασφαλείας των Ηνωμένων Εθνών, ενόψει της συμφωνίας μεταξύ των ενδιαφερομένων μερών  για τη Βοσνία και την Ερζεγοβίνη, με το ψήφισμα αριθ. 1022 (1995) αποφάσισε να αναστείλει τους  περιορισμούς στις οικονομικές και χρηματοπιστωτικές σχέσεις με την Ομοσπονδιακή Δημοκρατία της  Γιουγκοσλαβίας (Σερβία και Μαυροβούνιο) 7ότι η αναστολή αυτή δεν ισχύει επί του παρόντος για το  σερβοβοσνιακό τμήμα, σύμφωνα με το ψήφισμα αριθ. 1022 (1995) 7ότι, υπ' αυτές τις συνθήκες, πρέπει  να προσαρμοσθεί η ισχύουσα νομοθεσία, και ιδίως η απόφαση 93/235/ΕΚΑΧ των αντιπροσώπων των  κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα που συνήλθαν στα πλαίσια  του Συμβουλίου για τις συναλλαγές μεταξύ της Ευρωπαϊκής Κοινότητας Άνθρακα και Χάλυβα και της  Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο) (1), Σε συμφωνία με την Επιτροπή, ΑΠΟΦΑΣΙΖΟΥΝ: Άρθρο 1 1. Αναστέλλεται η ισχύς της απόφασης 93/235/ΕΚΑΧ όσον αφορά την  Ομοσπονδιακή Δημοκρατία της Γιουγκοσλαβίας (Σερβία και Μαυροβούνιο). 2. Η απόφαση 93/235/ΕΚΑΧ εξακολουθεί να ισχύει όσον αφορά τις περιοχές της Δημοκρατίας της  Βοσνίας-Ερζεγοβίνης που ελέγχονται από τις σερβικές δυνάμεις της Βοσνίας. Άρθρο 2 Η παρούσα απόφαση αρχίζει να ισχύει από την ημέρα της δημοσίευσής της στην Επίσημη  Εφημερίδα των Ευρωπαϊκών Κοινοτήτων. Εφαρμόζεται από τις 22 Νοεμβρίου 1995. Βρυξέλλες, 4 Δεκεμβρίου 1995. Ο ΠρόεδροςJ. SOLANA(1) ΕΕ αριθ. L 102 της 28. 4. 1993, σ. 17.